botanikom smatrao onoga, koji poznaje najviše bilina. Početnik, 

 po njegovom mišljenju, mora poznavati barem porodice, kandidat 

 rodove, a „magister" većinu vrsta. Zbog toga je i nastojao, da u 

 botaničkome vrtu u Upsali, koji bijaše njegovo djelo, sakupi i od- 

 gaja što više bilinskih vrsta, koje je razredao po poznatome svome 

 umjetnome sustavu. Basca mu bijaše uređena po francuskome 

 ukočenome stilu, putevi ravni, a biline poput vojnika u pravilne 

 redove porazdijeljene. 



Nazori Linnéovi dugo vremena bijahu mjerodavni. Napuštalo 

 se je doduše razredivanje bilina po njegovu seksualnome sustavu, 

 nastojalo se je sve više, da se srodne biline, koje prije bijahu po 

 čitavome vrtu raštrkane, sjedine po prirodnome sustavu u prirodne 

 skupine; nego jedno od najvažnijih načela ostade ipak i na dalje 

 to, da u botaničkome vrtu treba odgajati što više bilinskih 

 vrsta. 



Naš vijek o tome ne sudi više tako. Naši su nazori o tome, 

 kako moderni botanički vrt valja urediti, da svrsi svojoj u punoj 

 mjeri odgovara, sa svim drugi. 



Mi u prvome redu ne idemo više za tim, da u botaničkim 

 vrtovima odgajamo što veće mnoštvo bilinskih vrsta. To nam ne 

 može biti prvom zadaćom, jer je gotovo neizvediva, dok uvažimo, 

 da bi u tu svrhu trebalo daleko većih zemljišta, nego ih većina 

 današnjih botaničkih vrtova u srcu gradova posjeduje i posjedovati 

 može, a da bi u drugu ruku trebalo i puno većih novčanih dota- 

 cija, nego li su one, što ih većina sveučilištnih vrtova faktično 

 uživa. Poradi toga uprave botaničkih vrtova danas imenito idu za 

 tim, da iz ogromnoga mnoštva bilinskih vrsta, koje zemlju našu 

 napučuju, odaberu samo najzanimljivije i najinstruktivnije repre- 

 zentante. Ne ćemo reći, da ne bi bilo u interesu nauka, da je 

 zbirka u botaničkome vrtu gojenih bilina i gledom na vrste što 

 potpunija. Nego to jest i ostat će — barem za manje vrtove — 

 pium desiderium. Držimo h se prije istaknutoga principa u izboru 

 materijala, nema sumnje, da ćemo, u natoč ograničenim sredstvima, 

 ipak podobni biti nešto valjana stvoriti, što najbolje dokazuje velik 

 broj botaničkih vrtova, koji su uređeni u naše dane i u manjim 

 gradovima s relativno malenim novčanim žrtvama. 



Dakle ako će broj vrsta morat ostati ograničen, pita se, koje 

 ćemo imat odabrati? U prvome redu valja nastojati, da bude za- 

 stupano što više prirodnih porodica. Mislimo dakako na 



